Predkladacia správa

	Materiál sa na rokovanie vlády Slovenskej republiky predkladá z iniciatívy Ministerstva kultúry Slovenskej republiky. 

	Navrhuje sa zrušiť niektoré úlohy vyplývajúce ministrovi kultúry Slovenskej republiky z uznesení vlády Slovenskej republiky: 
   
	úloha predložiť v mesiaci november na rokovanie vlády Návrh zákona o digitalizácii vysielania vyplývajúca z Plánu legislatívnych úloh vlády Slovenskej republiky na rok 2005; 

	úloha predložiť v upravenom termíne návrh na revitalizáciu filmového priemyslu v Slovenskej republike a úloha predložiť v upravenom termíne Návrh systému prezentácie kultúry v zahraničí, ktoré vyplývajú z Plánu práce vlády Slovenskej republiky na rok 2005; 
	
	úloha predložiť v termíne do 31. mája 2005 rozpracovaný Plán implementácie kultúrnej politiky, vyplývajúca z uznesenia vlády Slovenskej republiky č. 1067 z 10. novembra 2004. 

Keďže objektívne pretrvávajúce prekážky neumožňujú splnenie uvedených úloh do konca roku 2005, navrhuje sa ich  z r u š e n i e. 

	Predkladaný materiál nemá finančný, ekonomický, environmentálny vplyv a ani vplyv na zamestnanosť a podnikateľské prostredie, a preto sa príslušná doložka vplyvov nevyhotovuje.       

             Materiál bol predmetom medzirezortného pripomienkového konania, v rámci ktorého sa  k nemu vyjadrili povinne pripomienkujúce subjekty.  

Požiadavka Ministerstva dopravy, pôšt a telekomunikácií Slovenskej republiky doplniť   odôvodnenie k navrhovanému zrušeniu úlohy z Plánu legislatívnych úloh vlády Slovenskej republiky na rok 2005 – predložiť v mesiaci november návrh zákona o digitalizácii vysielania, v kontexte pripravovaného Plánu legislatívnych úloh vlády Slovenskej republiky na rok 2006 bola akceptovaná.  

	Na rokovanie vlády Slovenskej republiky sa materiál predkladá bez rozporov.